Projektas

PLUNGĖS RAJONO SAVIVALDYBĖS TARYBA
SPRENDIMAS
DĖL PLUNGĖS RAJONO SAVIVALDYBĖS TARYBOS 2023 M. LAPKRIČIO 30 D. SPRENDIMO NR. T1-295 „DĖL MOKESČIŲ LENGVATŲ JURIDINIAMS IR FIZINIAMS ASMENIMS, REMIANTIEMS SPORTĄ, KULTŪRĄ IR ŠVIETIMĄ PLUNGĖS RAJONO SAVIVALDYBĖJE, TAIKYMO TVARKOS PATVIRTINIMO“ PAKEITIMO
2025 m. kovo 27 d. Nr. T1-
Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, Plungės rajono savivaldybės taryba n u s p r e n d ž i a:

1. Pakeisti Mokesčių lengvatų juridiniams ir fiziniams asmenims, remiantiems sportą, kultūrą ir švietimą Plungės rajono savivaldybėje taikymo tvarką (toliau – Tvarka), patvirtintą Plungės rajono savivaldybės tarybos 2023 m. lapkričio 30 sprendimu Nr. T1-295 „Dėl Mokesčių lengvatų juridiniams ir fiziniams asmenims, remiantiems sportą, kultūrą ir švietimą Plungės rajono savivaldybėje, taikymo tvarkos patvirtinimo“:

1.1. Pakeisti Tvarkos 2 punktą ir išdėstyti jį taip:

„2. Pagal šią tvarką paramos teikėjams gali būti suteikta lengvata žemės, žemės nuomos, nekilnojamojo turto mokesčių, mokamų į Plungės rajono savivaldybės (toliau – Savivaldybės) biudžetą, iki 70 proc. nuo suteiktos paramos dydžio, kai iki einamųjų metų spalio 1 d. suteiktos paramos sportui, kultūrai ir švietimui suma viršija 1 000 eurų. Lengvatos suma negali būti didesnė nei kiekvieno mokesčio mokama suma per vienerius metus.“

1.2. Pakeisti Tvarkos 4.6 papunktį ir išdėstyti jį taip:

„4.6. remiami Savivaldybės sporto, kultūros ir švietimo įstaigų ir organizacijų inicijuojami sporto ir kultūros projektai bei meno kūrėjo statusą turintys fiziniai asmenys, Savivaldybėje inicijuojantys ir įgyvendinantys kultūros projektus;“

1.3. Pakeisti Tvarkos 5 punktą ir išdėstyti jį taip:

„5. Konkretus atleidimo nuo mokesčių procentas P apskaičiuojamas taikant formulę:

P = (K1 + K2 + K3 + K4) * K5, čia:

K1 = 2,0, kai remiama pagal Savivaldybės mero ar Administracijos direktoriaus patvirtintas programas, rekomenduotas Sporto, Švietimo ir Kultūros ir meno tarybos;

1,0 – kai remiamos kitos programos ar parama teikiama ne pagal programą;

K2 = 1,5, kai remiama pinigais;

1,0 – kai remiama materialinėmis vertybėmis;

0,5 – kai remiama paslaugomis;

K3 = 1,5, kai paramos sutartis sudaryta ne vėliau kaip iki einamųjų metų birželio 1 d.;

1,0 – kai paramos sutartis sudaryta po einamųjų metų birželio 1 d.;

K4 = 2,0, kai paramos sutartis sudaryta ilgiau nei metams;

1,0 – kai paramos sutartis sudaryta vieneriems metams arba sudaryta vienkartinės paramos sutartis;

0 – kai paramos sutartis nesudaryta;

K5 = 10, kai paramos sportui, švietimui ir kultūrai suma per metus viršija 10 001 eurą;

9 – kai paramos sportui, švietimui ir kultūrai suma per metus 6 001–1 0000 eurų;

8 – kai paramos sportui, švietimui ir kultūrai suma per metus 3 001–6 000 eurų;

7 – kai paramos sportui, švietimui ir kultūrai suma per metus 1 000–3 000 eurų.“

1.4. Pakeisti Tvarkos 10 punktą ir išdėstyti jį taip:

„10. Paramos teikėjai, pageidaujantys gauti mokesčių lengvatas, Savivaldybės merui pateikia prašymus iki einamųjų metų spalio 1 d. (priedas).“

1.5. Pakeisti Tvarkos 11 punktą su visais papunkčiais ir išdėstyti jį taip:

„11. Kartu su prašymu, kuriame nurodomos konkrečių mokesčių prašomų lengvatų sumos, pateikiami šie dokumentai:

11.1. einamųjų metų žemės mokesčio ir nekilnojamojo turto mokesčio deklaracijos, atspausdintos iš VMI elektroninio deklaravimo sistemos (teikiant prašymą deklaracijos gali būti preliminarios, o iki einamųjų metų spalio 25 d. papildomai pateikiamos atspausdintos iš VMI elektroninio deklaravimo sistemos) ir valstybinės žemės nuomos mokesčio deklaracija, suderinta su Savivaldybės administracijos Finansų ir biudžeto skyriumi;

11.2. mokesčio administratoriaus pažymos apie atsiskaitymą su valstybės biudžetu;

11.3. rėmimo programos (K1 nustatyti);

11.4. paramos sutarčių patvirtintos kopijos (K3, K4 nustatyti) ir paramos suteikimą įrodantys dokumentai (K2, K5 nustatyti).“

1.6. Pakeisti Tvarkos 12 punktą ir išdėstyti jį taip:

„12. Savivaldybės administracijos kuruojančių skyrių darbuotojai, patikrinę pateiktus dokumentus ir duomenis bei nustatę K1, K2, K3, K4 koeficientų dydžius kiekvienam paramos atvejui, iki spalio 5 d. pateikia juos Savivaldybės administracijos Finansų ir biudžeto skyriui.“

1.7. Pakeisti Tvarkos priedą ir išdėstyti jį nauja redakcija (pridedama).

2. Pripažinti netekusiu galios Plungės rajono savivaldybės tarybos 2023 m. lapkričio 30 d. sprendimo Nr. T1-295 „Dėl Mokesčių lengvatų juridiniams ir fiziniams asmenims, remiantiems sportą, kultūrą ir švietimą Plungės rajono savivaldybėje, taikymo tvarkos patvirtinimo“ 2 punktą.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Švietimo ir sporto skyriaus vedėjas Gintautas Rimeikis

Kultūros, turizmo ir viešųjų ryšių skyriaus vedėja Vida Saukalienė

L. e. Finansų ir biudžeto skyriaus vedėjo pavaduotojo pareigas Monika Dambrauskienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Plungės rajono savivaldybės tarybos narys Algirdas Pečiulis

Mokesčių lengvatų juridiniams ir fiziniams asmenims, remiantiems sportą, kultūrą ir švietimą Plungės rajono savivaldybėje, taikymo tvarkos

priedas

(Prašymo forma)

________________________________________________________________________________

(įmonės pavadinimas, kodas)

________________________________________________________________________________

(kontaktiniai duomenys: adresas, telefonas, el. paštas)

________________________________________________________________________________

Plungės rajono savivaldybės merui

PRAŠYMAS

SUTEIKTI MOKESČIŲ LENGVATĄ, PARĖMUS SPORTĄ, KULTŪRĄ IR ŠVIETIMĄ

_________________

(data)

Nurodyti konkrečių mokesčių prašomų lengvatų sumas: _______________________________________________________________	____

________________________________________________________________________________

________________________________________________________________________________

________________________________________________________________________________

________________________________________________________________________________

PRIDEDAMA:

1.

2.

3.

4.

5.

Esu informuotas (-a), kad šiame prašyme ir prie jo pridėtuose dokumentuose pateikti ir Lietuvos Respublikos įstatymų nustatyta tvarka iš valstybės ir savivaldybių institucijų, valstybės registrų, kitų valstybės ir savivaldybių informacinių sistemų, fizinių ar juridinių asmenų gauti duomenys gali būti tvarkomi mokesčio lengvatos teikimo tikslais.

Patvirtinu, kad šiame prašyme ir prie jo pridėtuose dokumentuose pateikta informacija yra teisinga.

______________________	________________	______________

(Pareigos)	(parašas)	(vardas, pavardė)

PLUNGĖS RAJONO SAVIVALDYBĖS TARYBOS NARYS

AIŠKINAMASIS RAŠTAS

PRIE SAVIVALDYBĖS TARYBOS SPRENDIMO PROJEKTO

„DĖL MOKESČIŲ LENGVATŲ JURIDINIAMS IR FIZINIAMS ASMENIMS, REMIANTIEMS SPORTĄ, KULTŪRĄ IR ŠVIETIMĄ PLUNGĖS RAJONO SAVIVALDYBĖJE, TAIKYMO TVARKOS PATVIRTINIMO“ PAKEITIMO“
2025 m. kovo 6 d. Plungė

1.	Parengto sprendimo projekto tikslai, uždaviniai. Pakeisti patvirtintą Mokesčių lengvatų juridiniams ir fiziniams asmenims, remiantiems sportą, kultūrą ir švietimą Plungės rajono savivaldybėje, taikymo tvarkos (toliau – Tvarka), patvirtintos Plungės rajono savivaldybės tarybos 2023 m. lapkričio 30 sprendimu Nr. T1-295 „Dėl Mokesčių lengvatų juridiniams ir fiziniams asmenims, remiantiems sportą, kultūrą ir švietimą Plungės rajono savivaldybėje, taikymo tvarkos patvirtinimo“ 2 punktą, 4.6 papunktį, 5, 10, 11 ir 12 punktus bei Tvarkos priedą. Pripažinti netekusiu galios Plungės rajono savivaldybės tarybos 2023 m. lapkričio 30 d. sprendimo Nr. T1-295 „Dėl Mokesčių lengvatų juridiniams ir fiziniams asmenims, remiantiems sportą, kultūrą ir švietimą Plungės rajono savivaldybėje, taikymo tvarkos patvirtinimo“ 2 punktą.

2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. Sprendimo projektu nebus keičiamas įstatymo nuostatomis įtvirtintas teisinis reguliavimas.

3. Kodėl būtina priimti sprendimą, kokių pozityvių rezultatų laukiama. Priėmus šį sprendimą, mokesčių lengvatos už suteiktą paramą, paramos teikėjus pasieks operatyviau.

4. Lėšų poreikis ir finansavimo šaltiniai. Lėšos nereikalingos.

5. Pateikti kitus sprendimui priimti reikalingus pagrindimus, skaičiavimus ar paaiškinimus. Prognozuojama metinė mokesčių lengvatų suma apie 15 tūkst. eurų.

6. Pateikti sprendimo projekto lyginamąjį variantą, jeigu teikiamas sprendimo pakeitimo projektas. Pridedamas.

7. Sprendimo projekto antikorupcinis vertinimas. Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 4 punktu.

8. Nurodyti, kieno iniciatyva sprendimo projektas yra parengtas. Sprendimo projekto iniciatorius – Plungės rajono savivaldybės tarybos Liberalų sąjūdžio frakcija.

9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. Nėra

10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. Plungės rajono savivaldybės administracijai.

11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi). Dėl sprendimo priėmimo poreikio buvo konsultuojamasi su sporto, kultūros ir švietimo bendruomenėmis.

12. Numatomo teisinio reguliavimo poveikio vertinimas*

Sritys	Numatomo teisinio reguliavimo poveikio vertinimo rezultatai

Teigiamas poveikis	Neigiamas poveikis
Ekonomikai	Nenumatomas	Nenumatomas
Finansams	Nenumatomas	Mažiau bus sumokama į Savivaldybės biudžetą
Socialinei aplinkai	Dėl gausesnio finansavimo socialinė aplinka gerės	Nenumatomas
Viešajam administravimui	Nenumatomas	Nenumatomas
Teisinei sistemai	Nenumatomas	Nenumatomas
Kriminogeninei situacijai	Palankesnės sąlygos užimtumui, gerins situaciją	Nenumatomas
Aplinkai	Nenumatomas	Nenumatomas
Administracinei naštai	Nenumatomas	Nenumatomas
Regiono plėtrai	Aktyvesnė veikla sudarys palankesnes užimtumo sąlygas gyventojams	Nenumatomas
Kitoms sritims, asmenims ar jų grupėms	Nenumatomas	Nenumatomas

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Savivaldybės tarybos narys	Algirdas Pečiulis